**Valentino Lanus** (šp. *Valentino Lanús*) je meksički glumac i model.

Privatni život i karijera
-------------------------

Rođen je 3. maja 1975. kao drugo od četvoro dece i jedini je sin.

Otac, Luis Alberto Lopez je bio računovođa, a majka je radila kao ekonomista. Ima tri sestre - Margarita je zubarka, Monika fotografkinja, a Sandra se bavi trgovinom.

Studirao je kompjuterski inženjering, ali se iz ljubavi opredelio za muziku.

Iako su otac i majka želeli da krene njihovim stopama, on je odabrao modne piste, muzika i glumu, što se pokazalo kao dobar izbor.

Sa 17 godina odlučuje da živi sam. Počinje da se bavi modelingom kako bi platio školovanje. Radio je i kao animator u dikskoteci i u to vreme živeo sa glumicom Maki.

Producent Andre Baren ga je pripremao za muzičku karijeru, ali je projekat propao. Kasnije je upisao Televisinu školu glume i dobio šansu da se proslavi.

Tada ga je producentkinja Karla Estrada pozvala da igra u seriji *María Isabel*, pored Adele Norijege. Planirano je da ostane u prvih 30 epizoda, ali zadovoljna njegovom glumom producentkinja odlučuje da ostane do 60.

Ovo je bio početak njegove karijere kojom su usledile uloge u telenovelama *Ljubav cigana* i *La casa en la playa*. Nakon poslednje serije producent Pedro Damjan ga poziva da igra u tinejdžerskoj telenoveli *Primer Amor... a mil por hora*, nakon koje dobija nagradu *TVyNovelas* za muško otkriće godine.

U telenoveleli *El juego de la vida* dao je život treneru ženskog fudbalskog kluba.

Četiri i po godine je bio u ljubavnoj vezi sa glumicom Žaklin Brakamontes.

Godine 2003. počinje sa snimanjem telenovele *Ponovo zaljubljeni*, koja svoju premijeru ima u januaru naredne godine prvo u Americi, a potom u maju u Meksiku.

Tokom 2006. i 2007. igra u krimi telenoveli *Amar sin límites* sa Karime Lozano i Reneom Striklerom.

Valentino se bavi i humanitarnim radom. Tokom više godina pomagao je siromašnoj deci da se integrišu u društvo. Aktivan je u međunarodnoj organizaciji Greenpeace koja pokušava da zaštiti kitove i šume. Član je fonda Interneton koji promoviše mir i hranom pomaže siromašne ljude.

Iz hobija se bavi fotografijom i ima ih više od tri hiljade.

Godine 2008. igra u humorističkoj telenoveli *Kandi* sa bivšom devojkom Žaklin Brakamontes i Haimeom Kamilom.

U julu iste godine producira film *Véritas, el príncipe de la verdad*. To je prvi od tri filma sa kojima planira da se bavi produkcijom.

U septembru 2008. odlazi u Los Anđeles na usavršavanje glume. Tamo upoznaje glumicu Ajlin Ember, sa kojom se zabavlja neko vreme.

Godine 2010. igra u humorističkoj telenoveli *Llena de amor*, pored glumice Arijadne Dijaz.

Godine 2012. gostuje u početnim epizodama telenovele *Amor bravío*.

Filmografija:
-------------

| Godina: | Srpski naziv: | Originalni naziv: | Uloga: |
| --- | --- | --- | --- |
| 2012. | / | *Amor bravío* | Luis |
| 2010. | / | *Llena de amor* | Emanuel Ruiz |
| 2007-2008 | *Kandi* | *Las tontas no van al cielo* | Patrisio Molina Lisaraga |
| 2006-2007 | / | *Amar sin límites* | Dijego Moran |
| 2005-2006 | *Alborada* | *Alborada* | Martin Alvarado |
| 2004-2005 | *Nevina* | *Inocente de ti* | Hulio Alberto Kastiljo Linares |
| 2003-2004 | *Marijana* | *Mariana de la noche* | Havijer Mendijeta |
| 2003-2004 | *Ponovo zaljubljeni* | *Amar otra vez* | Danijel Suarez Gonzalez |
| 2001-2002 | / | *El juego de la vida* | Huan Karlos Domingez |
| 2000-2001 | / | *Primer amor... a mil por hora* | Imanol Huaregi Taso |
| 2000. | / | *La casa en la playa* | Migel Anhel Viljareal |
| 1999. | *Ljubav cigana* | *Amor gitano* | Patrisio |
| 1997-1998 | / | *María Isabel* | Antonio |

Napomene i reference
--------------------

1. ↑  „Biografija na Televisinoj internet stranici". Arhivirano iz originala na datum 2011-03-24. Pristupljeno 2012-10-03.
2. ↑  „Zvanična internet stranica Valentina Lanusa". Arhivirano iz originala na datum 2011-04-14. Pristupljeno 2012-10-03.
3. ↑  Rastali se Žaklin i Valentino
4. ↑  „Valentino Lanus producent filma *Véritas, el príncipe de la verdad*". Arhivirano iz originala na datum 2011-01-01. Pristupljeno 2012-10-03.



|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 187523987
* LCCN: no2011163884

 |